Гэта пах разагрэтага цела і сушанай рыбы, сапсаванага мяса і печанай касавы, свежых кветак і гнілых водарасцяў, адным словам усяго таго, што адначасова падабаецца і раздражняе, прыцягвае і адштурхоўвае, вабіць ці выклікае агіду. Гэты пах будзе даносіцца да нас з бліжэйшых пальмавых гаёў, выходзіць з распаленай зямлі, уздымацца над затхлымі сцёкавымі канавамі горада. Ён не пакіне нас, ён частка тропікаў.